pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.มนัญญา แนวฟื้นฟูการบินไทยยึดหลักสหกรณ์ชำระหนี้ยุติธรรมเป็นหนึ่งเดียว
วันพฤหัสบดีที่ 4 มิถุนายน 2563
รมช.มนัญญา แนวฟื้นฟูการบินไทยยึดหลักสหกรณ์ชําระหนี้ยุติธรรมเป็นหนึ่งเดียว
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานในพิธีเปิดการประชุมชี้แจง
แนวทางการฟื้นฟูกิจการและการปฏิบัติของเจ้าหนี้บริษัท การบินไทย จํากัด (มหาชน)
รมช.มนัญญา แนวฟื้นฟูการบินไทยยึดหลักสหกรณ์ชําระหนี้ยุติธรรมเป็นหนึ่งเดียว
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานในพิธีเปิดการประชุมชี้แจง
แนวทางการฟื้นฟูกิจการและการปฏิบัติของเจ้าหนี้บริษัท การบินไทย จํากัด (มหาชน) พร้อมทั้งนายพิเชษฐ์ วิริยะพาหะอธิบดีกรมส่งเสริมสหกรณ์ และ นายโอภาส ทองยงค์ อธิบดีกรมตรวจบัญชีสหกรณ์ ผู้แทนสหกรณ์เจ้าหนี้บริษัทการบินไทย ผู้แทนสันนิบาตสหกรร์แห่งประเทศไทย ข้าราชการกรมส่งเสริมสหกรณ์และกรมตรวจบัญชีสหกรณ์ เข้าร่วมรับฟัง ณ ห้องประชุม ชั้น 3 อาคารฝึกอบรมส่วนกลาง สํานักพัฒนาและถ่ายทอดเทคโนโลยีการสหกรณ์ รวมทั้งถ่ายทอดผ่าน Conference ไปยังสํานักงานสหกรณ์จังหวัด 14 จังหวัด
รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุม ตามที่ วันที่ 27 พฤษภาคม 2563
ศาลล้มละลายกลางมีคําสั่งรับคําร้องขอฟื้นฟูกิจการของบริษัท การบินไทย จํากัด (มหาชน) เพื่อให้กิจการสามารถดําเนินธุรกิจต่อไปได้ โดยนัดไต่สวนและพิจารณาคําร้องขอฟื้นฟูกิจการ วันที่ 17 สิงหาคม 2563 ในการนี้หากคําสั่งศาลให้ฟื้นฟูกิจการและตั้งผู้ทําแผน จะมีกระบวนการในการจัดทําแผนฯ การจัดกลุ่มเจ้าหนี้ เพื่อกําหนดวิธีการชําระหนี้ให้แก่เจ้าหนี้แต่ละกลุ่ม ในส่วนของสหกรณ์ที่มาในวันนี้เป็นการทําความเข้าใจกับเจ้าหนี้และผู้ถือหุ้น เพื่อให้ทราบแนวทางในการชําระหนี้ ในวันนี้ถือเป็นโอกาสดีที่ได้รับความร่วมมือจาก กรมบังคับคดี มาชี้แจงแนวทางในการฟื้นฟูกิจการและการปฏิบัติของเจ้าหนี้บริษัทการบินไทย จํากัด (มหาชน) รวมทั้งเปิดโอกาสให้ผู้แทนสหกรณ์เจ้าหนี้สามารถที่จะซักถาม ประเด็นข้อสงสัยต่าง ๆ จากผู้เชี่ยวชาญเฉพาะด้านกฎหมาย ที่มาให้ความรู้ เพื่อจะได้ถือปฏิบัติ ให้ถูกต้องและสามารถถ่ายทอดหรือชี้แจงกับสมาชิกได้เข้าใจในทิศทางเดียวกัน ทั้งนี้ กระทรวงเกษตรและสหกรณ์มีความยินดีที่จะรับฟังปัญหา และข้อเสนอแนะเพื่อกําหนดแนวทางให้สหกรณ์เจ้าหนี้สามารถดําเนินกิจการ โดยจุดประสงค์ของกฎหมายฟื้นฟูกิจการนั้น เพื่อรักษามูลค่าขององค์กรธุรกิจนั้นทั้งหมดไว้ เป็นหนึ่งเดียวแทนที่จะถูกแยกจําหน่ายเป็นส่วนๆ อีกทั้งให้เจ้าหนี้ได้รับชําระหนี้อย่างยุติธรรมเสมอภาคกัน ไม่ว่าจะเป็นเจ้าหนี้หุ้น เจ้าหนี้แรงงาน เจ้าหนี้การค้า เป็นต้น และเพื่อให้ลูกหนี้ได้มีโอกาสดําเนินธุรกิจต่อไปและรักษาสภาพการจ้างงานไว้ ซึ่งแตกต่างโดยสิ้นเชิงกับสถานะการล้มละลาย ดังนั้นในขณะนี้จึงจําเป็นต้องทําความเข้าใจดังกล่าวต่อเจ้าหนี้และลูกหนี้ อย่างถูกต้องเพื่อบังเกิดผลดีกับสมาชิกและสร้างความมั่นคงต่อระบบสหกรณ์ ต่อไป
รัฐบาลไทย-ข่าวทำเนียบรัฐบาล-มท.1 และ ผู้ว่าฯ กทม. รับมอบถุงยังชีพ 200,000 ถุง จากบริษัท เมืองไทย แคปปิตอล จำกัด (มหาชน) เพื่อช่วยเหลือประชาชนในช่วงโควิด-19
วันพุธที่ 20 พฤษภาคม 2563
มท.1 และ ผู้ว่าฯ กทม. รับมอบถุงยังชีพ 200,000 ถุง จากบริษัท เมืองไทย แคปปิตอล จํากัด (มหาชน) เพื่อช่วยเหลือประชาชนในช่วงโควิด-19
มท.1 และ ผู้ว่าฯ กทม. รับมอบถุงยังชีพ 200,000 ถุง จากบริษัท เมืองไทย แคปปิตอล จํากัด (มหาชน) เพื่อช่วยเหลือประชาชนในช่วงโควิด-19
วันนี้ (20 พ.ค.63) เวลา 14:00 น. ที่ห้องรับรองรัฐมนตรีว่าการกระทรวงมหาดไทย ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนายฉัตรชัย พรหมเลิศ ปลัดกระทรวงมหาดไทย พลตํารวจเอก อัศวิน ขวัญเมือง ผู้ว่าราชการกรุงเทพมหานคร และนางศิลปสวย ระวีแสงสูรย์ ปลัดกรุงเทพมหานคร ร่วมรับมอบถุงยังชีพ จํานวน 200,000 ถุง จากนายชูชาติ เพ็ชรอําไพ ประธานกรรมการบริหาร บริษัท เมืองไทย แคปปิตอล จํากัด (มหาชน)
นายชูชาติ เพ็ชรอําไพ กล่าวว่า สืบเนื่องจาก พลเอก ประยุทธ์ จันทร์โอชา นายกรัฐมนตรี ได้เชิญชวนนักธุรกิจในประเทศไทยในฐานะเป็นผู้อาวุโสของสังคม ในการร่วมมือกันช่วยเหลือประเทศไทยและร่วมเป็นทีมประเทศไทยในการบรรเทาความเดือดร้อนของประชาชนในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งจากสถานการณ์ดังกล่าว ส่งผลกระทบทั้งทางตรงและทางอ้อมต่อประชาชนจํานวนมาก ดังนั้น บริษัท เมืองไทย แคปปิตอล จํากัด (มหาชน) จึงได้จัดสรรถุงยังชีพ จํานวน 200,000 ถุง เพื่อช่วยเหลือประชาชนทั่วประเทศ ซึ่งถุงยังชีพ ประกอบด้วย ข้าวสาร อาหารแห้ง มูลค่าถุงละ 300 บาท รวมเป็นเงิน 60 ล้านบาท โดยมอบผ่านรัฐมนตรีว่าการกระทรวงมหาดไทย จํานวน 147,000 ถุง เพื่อมอบให้ผู้ว่าราชการจังหวัดทั่วประเทศนําไปมอบให้กับประชาชนที่เดือดร้อน และมอบผ่านผู้ว่าราชการกรุงเทพมหานคร จํานวน 53,000 ถุง เพื่อนําไปมอบให้ประชาชนตามชุมชนต่างๆ ทั่วกรุงเทพมหานคร โดยมอบหมายให้บริษัท บิ๊กซี ซูเปอร์เซ็นเตอร์ จํากัด (มหาชน) เป็นผู้จัดสรรสิ่งของและส่งไปยังทุกจังหวัดเพื่อส่งมอบถุงยังชีพให้กับประชาชนต่อไป ซึ่งจะแล้วเสร็จภายในวันที่ 25 พฤษภาคม 2563 นี้
พลเอก อนุพงษ์ เผ่าจินดา กล่าวว่า กระทรวงมหาดไทย ขอขอบคุณ บริษัท เมืองไทย แคปปิตอล จํากัด (มหาชน) ที่ได้ร่วมช่วยเหลือประชาชนคนไทยที่กําลังได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 ซึ่งกระทรวงมหาดไทย ได้แจ้งให้ผู้ว่าราชการจังหวัดร่วมนําถุงยังชีพจํานวนดังกล่าวส่งมอบให้แก่ประชาชนกลุ่มเปราะบาง ผู้สูงอายุ และผู้พิการ เพื่อใช้ในการดํารงชีพช่วงสถานการณ์การแพร่ระบาดของโรคโควิด-19 ตามวัตถุประสงค์ผู้มอบต่อไป
รัฐบาลไทย-ข่าวทำเนียบรัฐบาล-ขณะนี้สามารถรับประทานอาหารทะเลสดได้หรือไม่ หลังพบกระแสข่าวอาจมีการติดเชื้อไวรัสโควิด-19 จากการรับประทานอาหารทะเลสดในประเทศจีน ??
วันพฤหัสบดีที่ 18 มิถุนายน 2563
ขณะนี้สามารถรับประทานอาหารทะเลสดได้หรือไม่ หลังพบกระแสข่าวอาจมีการติดเชื้อไวรัสโควิด-19 จากการรับประทานอาหารทะเลสดในประเทศจีน ??
สามารถรับประทานอาหารทะเลสดได้หรือไม่ หลังพบข่าวมีการติดเชื้อไวรัสโควิด-19 จากอาหารทะเลสดประเทศจีน ??
Q :ขณะนี้สามารถรับประทานอาหารทะเลสดได้หรือไม่ หลังพบกระแสข่าวอาจมีการติดเชื้อไวรัสโควิด-19 จากการรับประทานอาหารทะเลสดในประเทศจีน??
A :องค์การอนามัยโลก (WHO)ยังไม่มีการยืนยันเชื้อไวรัสโควิด-19ในอาหารทะเลสด อย่างไรก็ตาม การทานอาหารสด เช่น ปลาดิบ อาจก่อให้เกิดอาการเจ็บป่วยด้านอื่นนอกเหนือจากติดเชื้อไวรัสโควิด-19ได้เช่นกัน อาทิ ท้องร่วง ไข้หวัดใหญ่ จึงขอให้ประชาชนรักษาสุขอนามัย หากรับประทานอาหารดิบต้องทําความสะอาด ร้านอาหารต้องมีระบบดูแลสุขอนามัยที่ถูกต้องตามมาตรฐาน ของกระทรวงสาธารณสุข ซึ่งในช่วงนี้ควรทานอาหารปรุงสุกก่อน
รัฐบาลไทย-ข่าวทำเนียบรัฐบาล-6 เรื่องเข้าใจผิดเกี่ยวกับ Covid-19
วันพุธที่ 18 มีนาคม 2563
6 เรื่องเข้าใจผิดเกี่ยวกับ Covid-19
มาเรียนรู้และเข้าใจในสิ่งที่ถูกต้องกันนะ
ความจริงเกี่ยวกับเชื้อไวรัสโควิด-19
-เชื้อสามารถแพร่ผ่านละอองเสมหะ
-หน้ากากอนามัยสามารถป้องกันเชื้อโรคได้ และสมารถซักแล้วนํากลับมาใช้ได้อีก
-การล้างมือ สวมหน้ากากอนามัย กินร้อน ใช้ช้อนกลาง สามารถป้องกันเชื้อโรคได้
-การวินิจฉัยโรค แพทย์จะฟังเสียงปอดร่วมกับการเอ็กซเรย์
-รัฐไม่มีนโยบายในการปกปิดข่าว
ฯลฯ
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ สนับสนุนการใช้มาตรการทำงานจากที่บ้าน Work from home ในช่วงวิกฤติการณ์โรคติดเชื้อไวรัสโควิด-19
วันอังคารที่ 31 มีนาคม 2563
ปลัดกระทรวงดิจิทัลฯ สนับสนุนการใช้มาตรการทํางานจากที่บ้าน Work from home ในช่วงวิกฤติการณ์โรคติดเชื้อไวรัสโควิด-19
ปลัดกระทรวงดิจิทัลฯ สนับสนุนการใช้มาตรการทํางานจากที่บ้าน Work from home ในช่วงวิกฤติการณ์โรคติดเชื้อไวรัสโควิด-19
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ได้ให้เกียรติสัมภาษณ์พิเศษ กับ ทางรายการ “ข่าวเย็น25” ช่อง GMM25 โดยคุณนพขวัญ นาคนวล (จุ๋ม ปอยเด้ง) เกี่ยวกับการสนับสนุนให้บุคลากรทั้งหน่วยงานภาครัฐและภาคเอกชนทํางานจากบ้าน (Work from home) ตามมาตรการยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) ภายในประเทศ เพื่อให้สามารถทํางานได้อย่างต่อเนื่องและมีประสิทธิภาพด้วยเทคโนโลยีดิจิทัล โดยคํานึงถึงคุณภาพชีวิตและความปลอดภัยของผู้ปฏิบัติงาน กระทรวงดิจิทัลเพื่อเศรษฐกิจและสังคม (ดีอีเอส) จึงได้ดําเนินการสนับสนุนให้หน่วยงานภาครัฐทํางานจากบ้าน (Work from Home) โดยครอบคลุม 3 ด้าน ได้แก่ 1. การให้บริการ Work from Home (WFH) สําหรับหน่วยงานรัฐ 2. การจัดการระบบสารบรรณอิเล็กทรอนิกส์และการประชุมผ่านสื่ออิเล็กทรอนิกส์ และ 3. การเตรียมการรองรับการจัดประชุมทางไกลออนไลน์ (Web Conference) เมื่อวันที่ 31 มีนาคม 2563 ณ สํานักงานปลัดกระทรวงดิจิทัลเพื่อเศรษฐกิจและสังคม ชั้น 8 อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
*******************
รัฐบาลไทย-ข่าวทำเนียบรัฐบาล-วันธรรมสวนะ (วันพระ) ณ วัดพระเชตุพนวิมลมังคลาราม เขตพระนคร กรุงเทพมหานคร
วันพฤหัสบดีที่ 23 มีนาคม 2560
วันธรรมสวนะ (วันพระ) ณ วัดพระเชตุพนวิมลมังคลาราม เขตพระนคร กรุงเทพมหานคร
วันธรรมสวนะ (วันพระ) ณ วัดพระเชตุพนวิมลมังคลาราม เขตพระนคร กรุงเทพมหานคร
วันจันทร์ที่ ๒๐ มีนาคม ๒๕๖๐ ตรงกับวันธรรมสวนะ (วันพระ) เเรม ๘ ค่ํา เดือน ๔ เวลา ๐๙.๓๐ น. พลเอกธนะศักดิ์ ปฏิมาประกร รองนายกรัฐมนตรี เป็นประธานฝ่ายฆราวาส พร้อมด้วย นายวีระ โรจน์พจนรัตน์ รัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ดร.พงศ์ศักติฐ์ เสมสันต์ ที่ปรึกษารัฐมนตรีว่าการกระทรวงวัฒนธรรม ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายมานัส ทารัตน์ใจ อธิบดีกรมการศาสนา ผู้บริหารระดับสูงกระทรวงวัฒนธรรม หน่วยงานภาครัฐเเละเอกชน สื่อมวลชน ผู้บริหาร เเละเจ้าหน้าที่กรมการศาสนา เข้าร่วมสวดมนต์ทําวัตรเช้า ฟังพระธรรม โดยมี พระเทพวีราภรณ์ เจ้าอาวาสวัดพระเชตุพนวิมลมังคลาราม เป็นประธานสงฆ์ เเละ พระครูวินัยธร กิตติศักดิ์ โคตมสิสฺโส เป็นองค์แสดงพระธรรมเทศนา ณ วัดพระเชตุพนวิมลมังคลาราม เขตพระนคร กรุงเทพมหานคร
กรมการศาสนา กระทรวงวัฒนธรรม ได้ฟื้นฟูโครงการเข้าวัดปฎิบัติธรรมวันธรรมสวนะขึ้น โดยได้ตระหนักถึงความต้องการของพุทธศาสนิกชนที่ต้องการเข้าวัดปฎิบัติธรรมในวันธรรมสวนะเป็นการส่งเสริมให้ประชาชนได้ใกล้ชิดพระพุทธศาสนา ได้รับฟังเเละน้อมนําหลักธรรมคําสอนของพระพุทธศาสนามากล่อมเกลาจิตใจ นํามาปรับใช้ในการดํารงชีวิตประจําวัน และร่วมรณรงค์ให้ประชาชน นุ่งขาว รักษาศีล ๕ ทุกวันพระ
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานการประชุม“คณะทำงานพัฒนาอุตสาหกรรมเชิงพื้นที่” ระหว่างกระทรวงอุตฯ และ ส.อ.ท. เพื่อชงเข้าคณะกรรมการอำนวยการฯ ชุดใหญ่พิจารณา
วันจันทร์ที่ 17 กุมภาพันธ์ 2563
รองปลัดฯ วรวรรณ เป็นประธานการประชุม“คณะทํางานพัฒนาอุตสาหกรรมเชิงพื้นที่” ระหว่างกระทรวงอุตฯ และ ส.อ.ท. เพื่อชงเข้าคณะกรรมการอํานวยการฯ ชุดใหญ่พิจารณา
นางวรวรรณ ชิตอรุณ  รองปลัดกระทรวงอุตสาหกรรม เป็นประธานการประชุมคณะทํางานพัฒนาอุตสาหกรรมเชิงพื้นที่ ครั้งที่ 1/2563 ร่วมกับ คณะทํางานฝั่งสภาอุตสาหกรรมแห่งประเทศไทย (ส.อ.ท.) ณ ห้องประชุมชุณหะวัณ อาคาร สํานักงานปลัดกระทรวงอุตสาหกรรม
วันนี้ (17 ก.พ.63) ณ ห้องประชุมชุณหะวัณ อาคาร สํานักงานปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานพัฒนาอุตสาหกรรมเชิงพื้นที่ ครั้งที่ 1/2563 ร่วมกับ คณะทํางานฝั่งสภาอุตสาหกรรมแห่งประเทศไทย (ส.อ.ท.) นําโดย นายอภิชิต ประสพรัตน์ รองประธาน ส.อ.ท. เพื่อติดตามความก้าวหน้าของ 9 โครงการใน 5 ภูมิภาค ซึ่งได้รับการอนุมัติตามมติ ค.ร.ม.สัญจรที่ผ่านมา พร้อมข้อเสนอของคณะทํางานฯ เกี่ยวกับแนวทางพัฒนาอุตสาหกรรมเชิงพื้นที่ ซึ่งจะนําเสนอในการประชุมคณะกรรมการอํานวยการขับเคลื่อนเศรษฐกิจภาคอุตสาหกรรม วันที่ 20 กุมภาพันธ์ 2563 ต่อไป
โดยผู้แทนฝั่งกระทรวงอุตสาหกรรมที่เข้าร่วมประชุมฯ ประกอบด้วย นายบรรจง สุกรีฑา ผู้ตรวจราชการกระทรวงอุตสาหกรรม นายธนะ อัลภาชน์ รองเลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย มีผู้แทนจากหน่วยงานต่างๆ ของกระทรวงอุตสาหกรรม และสถาบันเครือข่ายที่เกี่ยวข้อง ส่วนฝั่ง ส.อ.ท. มีนายณรงค์ฤทธิ์ พาณิชชีวะ กรรมการ ส.อ.ท. ร่วมประชุม
ทั้งนี้ อก. และ ส.อ.ท. ได้ตั้ง คณะกรรมการและคณะทํางานชุดต่างๆ รวม 5 ชุด เพื่อขับเคลื่อน/กระตุ้นเศรษฐกิจ และภาคอุตสาหกรรมของประเทศไทย โดยคณะทํางานอุตสาหกรรมเชิงพื้นที่ อยู่ในชุดที่ 5
รัฐบาลไทย-ข่าวทำเนียบรัฐบาล-พล.อ.อ. ประจินฯ ติดตามการปฏิรูปการทำงานและคดีสำคัญที่สาธารณชนให้ความสนใจ
วันจันทร์ที่ 26 มีนาคม 2561
พล.อ.อ. ประจินฯ ติดตามการปฏิรูปการทํางานและคดีสําคัญที่สาธารณชนให้ความสนใจ
การประชุมร่วมกับกรมสอบสวนคดีพิเศษ เพื่อติดตามผลการปฏิรูปการทํางานเกี่ยวกับความคืบหน้าคดีสําคัญที่สาธารณชนให้ความสนใจ
ในวันอาทิตย์ที่ ๒๕ มีนาคม ๒๕๖๑ เวลา ๐๙.๐๐ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมร่วมกับกรมสอบสวนคดีพิเศษ เพื่อติดตามผลการปฏิรูปการทํางานเกี่ยวกับความคืบหน้าคดีสําคัญที่สาธารณชนให้ความสนใจ โดยมี พล.ต.ท.วรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรีนายพงศธร สัจจชลพันธ์ผู้ช่วยรัฐมนตรีประจํากระทรวงยุติธรรม พลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม พลอากาศโท นวรัตน์ มังคลา เลขานุการรัฐมนตรีว่าการกระทรวงยุติธรรม ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ และนายวัลลภ นาคบัว ผู้อํานวยการสํานักงานกิจการยุติธรรม พร้อมด้วยผู้ที่เกี่ยวข้อง เข้าร่วมประชุมฯ ณ ห้องประชุมกรมสอบสวนคดีพิเศษ ชั้น ๑ อาคารกรมสอบสวนคดีพิเศษ ถนนแจ้งวัฒนะ กรุงเทพมหานคร
พล.อ.อ.ประจินฯ กล่าวว่า ได้มอบนโยบายสําคัญให้กรมสอบสวนคดีพิเศษ (ดีเอสไอ) ปฏิรูปการปฏิบัติงาน ๓ ด้าน คือ ๑) ด้านเร่งรัดคดีพิเศษ โดยกรมสอบสวนคดีพิเศษต้องมีมาตรการในการควบคุม เร่งรัด และตรวจสอบการดําเนินคดีพิเศษให้มีความรวดเร็ว โปร่งใส และอํานวยความยุติธรรมตามกฎหมาย ๒) ด้านการพิจารณารับคดีพิเศษ ต้องทําให้มีความชัดเจนไม่ซ้ําซ้อนกับหน่วยงานอื่น ในการดําเนินคดีพิเศษต้องทํางานแบบสหวิชาชีพ และอํานวยความยุติธรรมคดีอาญาอื่นด้วยเพื่อลดความเหลื่อมล้ําตามนโยบายรัฐบาล และ ๓) ด้านการเพิ่มประสิทธิภาพการทํางาน โดยเน้นการใช้เครื่องมือพิเศษในการทํางาน การพัฒนาบุคลากรให้สอดคล้องกับงาน รวมทั้งเน้นการทํางานโดยบูรณาการกับหน่วยงานอื่น ๆ ทั้งภาครัฐและเอกชนทั้งนี้ ได้เน้นย้ําเกี่ยวกับการทํางานโดยต้องช่วยเหลือประชาชนที่ได้รับผลกระทบเพื่อให้เกิดความยุติธรรม ภายใต้นโยบายที่ต้องดําเนินงานอํานวยความยุติธรรม ลดความเหลื่อมล้ํา ขจัดความทุกข์ยาก ซึ่งที่ผ่านมาพอใจกับการดําเนินงานของดีเอสไอ และหวังว่าจะตอบโจทย์ตามนโยบายของรัฐบาลต่อไป
นอกจากนี้ยังติดตามความคืบหน้ากลุ่มคดีสําคัญที่สาธารณชนให้ความสนใจเกี่ยวกับคดีต่างๆ อาทิ คดีการค้ามนุษย์ของสถานบริการวิคตอเรีย ซีเครต คดีการฟอกเงินของกลุ่มกฤษฎามหานคร คดีการฟอกเงินเกี่ยวกับสหกรณ์เครดิตยูเนี่ยน คลองจั่น คดีกล่าวหาเกี่ยวกับการทุจริตภายในสหกรณ์สโมสรการรถไฟแห่งประเทศไทย คดีกล่าวหาสหกรณ์วิเศษชัยชาญ จํากัด กระทําผิดอาญาเกี่ยวกับการเสนอราคาจัดหาอาหารดิบให้ผู้ต้องขังในเรือนจํา คดีรถยนต์จดประกอบโดยหลีกเลี่ยงภาษีและรถยนต์ที่นําเข้ามาในราชอาณาจักรโดยสําแดงราคาต่ํากว่าความเป็นจริง รวมถึงคดีเกี่ยวกับการทุจริตการประมูลของทางราชการ (e-bidding) เป็นต้น ทั้งนี้ รัฐมนตรีว่าการกระทรวงยุติธรรมได้รับฟังปัญหาอุปสรรค และข้อขัดข้องในการปฏิบัติงาน พร้อมทั้ง ได้เน้นย้ําให้กรมสอบสวนคดีพิเศษ ควบคุม ตรวจสอบ เร่งรัดการสืบสวนสอบสวนคดีดังกล่าวให้เกิดความโปร่งใสและอํานวยความยุติธรรมให้เป็นไปตามกฎหมายและดําเนินการให้เสร็จโดยเร็ว
รัฐบาลไทย-ข่าวทำเนียบรัฐบาล-รมว.แรงงาน ร่วมเปิดแข่งขันฝีมือคนพิการ ครั้งที่ 8  พัฒนาฝีมือคนพิการให้มีมาตรฐาน ก้าวเข้าสู่การทำงานอย่างมั่นคง
วันพุธที่ 26 เมษายน 2560
รมว.แรงงาน ร่วมเปิดแข่งขันฝีมือคนพิการ ครั้งที่ 8  พัฒนาฝีมือคนพิการให้มีมาตรฐาน ก้าวเข้าสู่การทํางานอย่างมั่นคง
รัฐมนตรีว่าการกระทรวงแรงงาน ร่วมเป็นเกียรติในพิธีเปิดงานแข่งขันฝีมือคนพิการแห่งชาติ ครั้งที่ 8 สนับสนุนให้คนพิการได้มีการพัฒนาฝีมือให้มีมาตรฐาน เป็นที่ยอมรับของสังคม สามารถก้าวเข้าสู่การทํางานอย่างมั่นคง
พลเอก ศิริชัย ดิษฐกุล รัฐมนตรีว่าการกระทรวงแรงงาน พร้อมด้วย หม่อมหลวงปุณฑริก สมิติ ปลัดกระทรวงแรงงาน เฝ้ารับเสด็จและกล่าวรายงานต่อ พระเจ้าวรวงศ์เธอพระองค์เจ้าโสมสวลีพระวรราชาทินัดดามาตุ องค์ประธาน พิธีเปิดงานแข่งขันฝีมือคนพิการแห่งชาติ ครั้งที่ 8 ณ อาคาร 2 ศูนย์แสดงสินค้าและการประชุมอิมแพ็คเมืองทองธานี อําเภอปากเกร็ด จังหวัดนนทบุรี วันนี้ (26 เม.ย. 60) โดยการแข่งขันฝีมือคนพิการแห่งชาติจัดขึ้นครั้งแรกเมื่อวันที่ 30-31 สิงหาคม 2546 ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย-ญี่ปุ่น) จากนั้นคณะรัฐมนตรีจึงได้มีมติเมื่อวันที่ 20 เมษายน 2547 อนุมัติให้กระทรวงแรงงาน โดยกรมพัฒนาฝีมือแรงงาน เป็นหน่วยงานหลักร่วมกับหน่วยงานและองค์กรที่เกี่ยวข้องกับคนพิการ จัดงานแข่งขันฝีมือคนพิการแห่งชาติ 2 ปีต่อ 1 ครั้ง สําหรับครั้งนี้เป็นการแข่งขันครั้งที่ 8 จัดขึ้นระหว่างวันที่ 26-28 เมษายน 2560 ณ อาคาร 2 ศูนย์แสดงสินค้าและการประชุมอิมแพ็คเมืองทองธานี เพื่อเปิดโอกาสให้คนพิการได้แสดงความสามารถ และสนับสนุนให้คนพิการ ได้พัฒนาฝีมือให้มีมาตรฐาน เป็นที่ยอมรับของสังคม สามารถก้าวเข้าสู่การทํางานที่มั่นคง มีผู้เข้าร่วมประชันฝีมือจํานวน 209 คน ใน 20 สาขา ซึ่งแต่ละสาขาจะมีผู้เข้าแข่งขันตั้งแต่ 8-14 คน แข่งวันละ 10 สาขา
โดยวันที่ 26 เมษายน ประกอบด้วย สาขา ระบายสีบนผ้าไหม สาขาประกอบเครื่องคอมพิวเตอร์ สาขาสานตะกร้า สาขาประดิษฐสิ่งของจากวัสดุเหลือใช้ สาขาถ่ายภาพในสตูดิโอ สาขาตัดเย็บเสื้อผ้าสตรี ระดับพื้นฐาน สาขาออกแบบสิ่งพิมพ์ สาขาออกแบบสถาปัตยกรรมการก่อสร้างด้วยโปรแกรมคอมพิวเตอร์ สาขาออกแบบเว็บเพจ และสาขา ถักโครเชต์ ส่วนวันที่ 27 เมษายน แข่งขันอีก 10 สาขาประกอบด้วย สาขาวาดภาพระบายสี สาขาประกอบวงจรอิเล็กทรอนิกส์ ระดับพื้นฐาน สาขาเย็บปักถักร้อย สาขาประดิษฐ์เครื่องปั้นดินเผา สาขาออกแบบคาแรคเตอร์ สาขาตัดเย็บเสื้อผ้าบุรุษ สาขาออกแบบโปสเตอร์ สาขาออกแบบเพื่องานอุตสาหกรรมด้วยโปรแกรมคอมพิวเตอร์ สาขาพิมพ์เอกสารด้วยโปรแกรมไมโครซอฟต์เวิร์ด และสาขาถักนิตติ้ง วันที่ 28 เมษายน จะเป็นวันประกาศผลผู้ชนะการแข่งขันในแต่ละสาขา พร้อมมอบเหรียญรางวัล ใบประกาศเกีรติบัตรและเงินรางวัล ผู้ชนะเลิศระดับเหรียญทอง จะได้รับเงินรางวัล 30,000 บาท เหรียญเงิน 15,000 บาท เหรียญทองแดง 9,000 บาท และรางวัลชมเชย 3,000 บาท ภายในงาน ยังมีการจัดนิทรรศการเทิดพระเกียรติพระบาทสมเด็จพระปรมินทรมหาภูมิพลอดุลยเดช กับพระราชกรณียกิจด้านคนพิการ การจัดแสดงสินค้าจําหน่าย ซึ่งเป็นผลงานของคนพิการ กิจกรรมสอนอาชีพคนพิการ อาทิ การทําเดคูพาจ การร้อยลูกปัด การจัดทําดอกไม้ประดิษฐ การจัดสานกระเป๋า การเย็บปักถักร้อย กิจกรรมสอนภาษามือ และกิจกรรมการแสดงความสามารถของคนพิการ นอกจากนี้ ยังมีกิจกรรมสันทนาการเพื่อให้ผู้ร่วมงานได้ร่วมกิจกรรมอีกมากมาย จึงขอเชิญชวนผู้สนใจ เข้าร่วมชมกิจกรรมและร่วมเป็นกําลังใจแก่ผู้เข้าแข่งขันในครั้งนี้ด้วย
+++++++++++++++++++
กองเผยแพร่และประชาสัมพันธ์/ปริยรณ พรหมสาขา ณ สกลนคร ข่าว/สมภพ ศีลบุตร ภาพ
/กองสื่อสารองค์กร กรมพัฒนาฝีมือแรงงาน ข้อมูล/26 เมษายน 2560
รัฐบาลไทย-ข่าวทำเนียบรัฐบาล-สธ.เตือนปิดเทอมหน้าร้อน ระวังเด็กจมน้ำและถูกสุนัขกัด
วันศุกร์ที่ 23 มีนาคม 2561
สธ.เตือนปิดเทอมหน้าร้อน ระวังเด็กจมน้ําและถูกสุนัขกัด
รองปลัดกระทรวงสาธารณสุขเตือนปิดเทอมหน้าร้อนผู้ปกครองต้องดูแลเด็กอย่างใกล้ชิด ระวังเด็กจมน้ําและถูกสุนัขกัด เสี่ยงเสียชีวิต
แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์ว่า เดือนมีนาคมถึงเดือนพฤษภาคม ของทุกปีเป็นการปิดเทอมภาคฤดูร้อนของเด็กประกอบกับประเทศไทยช่วงนี้มีอากาศที่ร้อนอบอ้าว เตือนผู้ปกครองต้องดูแลเด็กอย่างใกล้ชิดให้ระวังใน 2 เรื่องใหญ่ คือ การจมน้ํา เนื่องจากในช่วงปิดเทอม เด็กๆมักนิยมไปเล่นน้ําเพื่อคลายร้อน ซึ่งในปี2560พบเด็กอายุต่ํากว่า15ปีจมน้ําเสียชีวิต708ราย เฉพาะในช่วงปิดเทอมคือมีนาคม-พฤษภาคม มีเด็กเสียชีวิตจากตกน้ํา จมน้ําสูงถึง254รายส่วนในปีนี้ตั้งแต่ 1 กุมภาพันธ์ – 22 มีนาคม 2561 มีเด็กเสียชีวิตจากการจมน้ําแล้ว 26 รายแหล่งน้ําที่พบบ่อย คือ แหล่งน้ําธรรมชาติ หนองน้ํา คลองชลประทานอ่างเก็บน้ํา รองลงมาคือสระว่ายน้ํา
ดังนั้น ผู้ปกครอง ผู้ดูแลเด็ก อย่าปล่อยเด็กเล่นน้ําตามลําพังโดยเฉพาะเด็กเล็กอายุต่ํากว่า 5 ปีเพราะเด็กวัยนี้ยังมีการทรงตัวไม่ดีไม่มีความพร้อมในการป้องกันตนเองจึงจมน้ําได้ง่าย แม้จะเป็นแหล่งน้ําใกล้บ้านหรือแหล่งน้ําที่คุ้นเคยหรือแหล่งน้ําที่มีน้ําเพียงเล็กน้อยก็ตาม
สําหรับโรคพิษสุนัขบ้าเป็นอีกเรื่องที่ต้องเฝ้าระวังและใส่ใจ ข้อมูลจากกรมควบคุมโรค 22 มีนาคม 2561 มีเด็กอายุต่ํากว่า 15 ปีสัมผัสโรคพิษสุนัขบ้าแล้ว 18,968 ราย ดังนั้นผู้ปกครองควรดูแลบุตรหลานอย่างใกล้ชิดโดยเฉพาะเด็กเล็ก สอนให้เด็กปฏิบัติตามคําแนะนําคาถา 5 ยเพื่อป้องกันการถูกสุนัขกัด ได้แก่อย่าแหย่ให้สุนัขโมโหอย่าเหยียบสุนัข หรือทําให้สุนัขตกใจอย่าแยกสุนัขที่กําลังกัดกันด้วยมือเปล่าอย่าหยิบชามอาหารขณะสุนัขกําลังกิน และอย่ายุ่งกับสุนัขนอกบ้านหรือที่ไม่ทราบประวัติ และเมื่อเด็กถูกสุนัข/ แมว กัดข่วนหรือเลียผิวหนังที่มีแผล ให้รีบล้างแผล ใส่ยา ไปพบแพทย์ และฉีดวัคซีนให้ครบอย่าประมาทถึงแม้จะเป็นสุนัขหรือแมวที่เลี้ยงไว้ก็ตามแพทย์หญิงพรรณพิมลกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงาน “วันดื่มนมโลก ประจำปี 2560” ร่วมสืบสาน “โคนมอาชีพพระราชทาน     สานต่อที่พ่อสร้าง เสริมสร้างสุขภาพดี”
วันจันทร์ที่ 22 พฤษภาคม 2560
กระทรวงเกษตรฯ เตรียมจัดงาน “วันดื่มนมโลก ประจําปี 2560” ร่วมสืบสาน “โคนมอาชีพพระราชทาน     สานต่อที่พ่อสร้าง เสริมสร้างสุขภาพดี”
กระทรวงเกษตรฯ เตรียมจัดงาน “วันดื่มนมโลก ประจําปี 2560” ร่วมสืบสาน “โคนมอาชีพพระราชทาน     สานต่อที่พ่อสร้าง เสริมสร้างสุขภาพดี” ประกาศตั้งเป้าทําให้คนไทยดื่มนมเพิ่มขึ้นจาก 14 ลิตร/คน/ปี           เป็น 20 ลิตร/คน/ปี ภายใน 10 ปี
นายธีรภัทร ประยูรสิทธิ ปลัดกระทรวงเกษตรและสหกรณ์ แถลงข่าวการจัดงาน “วันดื่มนมโลก ประจําปี 2560” ณ กระทรวงเกษตรและสหกรณ์ ว่า ในวันที่ 1 มิถุนายนนี้ เป็นวันที่องค์การอาหารและเกษตรแห่งสหประชาชาติ(Food and Agriculture Organization of the United Nations : FAO) ได้ประกาศให้เป็น วันดื่มนมโลก ทางกระทรวงเกษตรและสหกรณ์จะจัดงาน “วันดื่มนมโลก” หรือ World Milk Day Thailand เพื่อรณรงค์เชิญชวนให้เด็กไทยและคนไทย หันมาให้ความสําคัญกับการดื่มนม เพื่อเสริมสร้างสุขภาพดี พร้อมทั้งสานต่ออาชีพโคนมพระราชทานของพระบาทสมเด็จพระปรมินทรมหาภูมิพลอดุลยเดช ทั้งนี้ รัฐบาลไทยได้ให้การช่วยเหลือเกษตรผู้เลี้ยงโคนม และกลุ่มอุตสาหกรรมนมมาอย่างต่อเนื่อง รวมทั้งมีนโยบายเกี่ยวกับโครงการอาหารเสริม (นม) โรงเรียน ที่เน้นย้ําในเรื่องคุณภาพน้ํานมที่ดี และความโปร่งใส เพื่อให้นักเรียน ทั่วประเทศได้ดื่มนมคุณภาพดีอย่างทั่วถึง รวมทั้งการแก้ไขปัญหาให้กับสหกรณ์โคนมอย่างยั่งยืน โดยจะมีการรณรงค์การบริโภคนม ตลอดทั้งปี 2560 แบ่งเป็น 5 ช่วง ได้แก่ ปีใหม่ สงกรานต์ วันดื่มนมโลก วันเข้าพรรษาและวันออกพรรษา
สําหรับในปี 2560 ได้กําหนดรูปแบบการจัดงานภายใต้แนวคิด “โคนมอาชีพพระราชทาน สานต่อที่พ่อสร้าง เสริมสร้างสุขภาพดี” ในวันที่ 1 มิถุนายน 2560 ณ ห้างแม็คโคร สาขาลาดพร้าว โดย FAO ร่วมกับกระทรวงเกษตรและสหกรณ์ โดยกรมปศุสัตว์ และองค์การส่งเสริมกิจกรรมโคนมแห่งประเทศไทย (อ.ส.ค.) องค์การสวนสัตว์ในพระบรมราชูปถัมภ์ กระทรวงทรัพยากรธรรมชาติและสิ่งแวดล้อม สมาคมอุตสาหกรรมผลิตภัณฑ์อาหารนมไทย (ส.อ.น.ท.) และสมาคมผู้ค้าปลีกไทย ได้ร่วมกันจัดงานขึ้น โดยจะเริ่มงานอย่างเป็นทางการในเวลา 10.00 น. มีผู้เข้าร่วมงานประกอบด้วย ผู้แทนภาครัฐและเอกชน เกษตร/สหกรณ์ และผู้บริโภค
สําหรับกิจกรรมภายในงาน ประกอบด้วย นิทรรศการเทิดพระเกียรติพระบาทสมเด็จพระปรมินทรมหาภูมิพลอดุลยเดช นิทรรศการวันดื่มนมโลก การนําผลิตภัณฑ์นมแจกให้แก่ผู้ร่วมงานฟรี การปล่อยขบวนคาราวานรณรงค์บริโภคนมไปใน 9 เส้นทาง ภายในพื้นที่กรุงเทพฯ และกิจกรรมพิเศษเพื่อร่วมรณรงค์การบริโภคนมที่สวนสัตว์ดุสิต ในระหว่างวันที่ 1 – 4 มิถุนายน 2560 และการจําหน่ายนมในราคาพิเศษ ในระหว่างวันที่ 1 – 15 มิถุนายน 2560 ณ ห้างสรรพสินค้าชั้นนําต่าง ๆ ได้แก่ Tesco Lotus, สยามแม็คโคร,ฟู้ดแลนด์ ซุปเปอร์มาร์เก็ต, บิ้กซี ซุปเปอร์มาร์เก็ต, แม็กซ์แวลู ซุปเปอร์มาร์เก็ต และ TOP ซุปเปอร์มาร์เก็ต
“ การจัดงานในครั้งนี้ นับเป็นความร่วมมือของภาครัฐและภาคเอกชน ที่จะส่งเสริมอาชีพการเลี้ยงโคนมให้กับเกษตรกรตามแนวทางเกษตรประชารัฐของรัฐบาล และส่งเสริมคนไทยให้บริโภคนมเพิ่มมากขึ้น โดยกระทรวงเกษตรฯ ได้มีนโยบายกําหนดเป้าหมายให้คนไทยดื่มนมเพิ่มขึ้นจาก 14 ลิตรต่อคนต่อปี เป็น 20 ลิตรต่อคนต่อปี ภายใน 10 ปี เพื่อเสริมสร้างสุขภาพของคนไทยให้แข็งแรงและเป็นกําลังสําคัญที่จะร่วมกันพัฒนาประเทศไทยได้อย่างมั่นคงและยั่งยืน” นายธีรภัทร กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ออมสิน แจ้งข่าวด่วน! ได้รายชื่อจากกระทรวงการคลังแล้ว ลูกค้าได้เงินเยียวยาภัยโควิด 5,000 ที่ถูกตัดชำระหนี้อัตโนมัติ ไม่ต้องลงทะเบียนขอเงินคืน ธนาคารฯ พร้อมเร่งโอนเข้าบัญชีใน 3 วัน [กระทรวงการคลัง]
วันจันทร์ที่ 13 เมษายน 2563
ออมสิน แจ้งข่าวด่วน! ได้รายชื่อจากกระทรวงการคลังแล้ว ลูกค้าได้เงินเยียวยาภัยโควิด 5,000 ที่ถูกตัดชําระหนี้อัตโนมัติ ไม่ต้องลงทะเบียนขอเงินคืน ธนาคารฯ พร้อมเร่งโอนเข้าบัญชีใน 3 วัน [กระทรวงการคลัง]
ธ.ออมสินเผยได้รับรายชื่อผู้ลงทะเบียนรับเงินเยียวยาภัยโควิด 5,000 บาท ที่แจ้งบัญชีเงินฝากธนาคารออมสินขอรับโอนเงินช่วยเหลือจากกระทรวงการคลังแล้ว ลูกค้าถือบัญชีนี้แล้วถูกหักเงินชําระหนี้อัตโนมัติ ไม่ต้องลงทะเบียนขอคืนเงิน จะเร่งโอนเงินเข้าบัญชีใน 3 วัน
ธนาคารออมสินเผยได้รับรายชื่อผู้ลงทะเบียนรับเงินเยียวยาภัยโควิด 5,000 บาท ที่แจ้งบัญชีเงินฝากธนาคารออมสินขอรับโอนเงินช่วยเหลือจากกระทรวงการคลังแล้ว ลูกค้าที่ถือบัญชีนี้แล้วถูกหักเงินชําระหนี้อัตโนมัติ ไม่ต้องลงทะเบียนขอคืนเงิน ธนาคารฯ จะเร่งโอนเงินเข้าบัญชีภายใน 3 วัน พร้อมเตรียมประสานกระทรวงการคลัง ขอรายชื่อครั้งต่อไป เพื่อไม่ตัดเงินในบัญชีชําระเงินกู้อัตโนมัติอีก
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากกรณีที่ลูกค้าธนาคารออมสินลงทะเบียนมาตรการเยียวยาที่ได้รับผลกระทบจากการแพร่ระบาดไวรัสโควิด-19 ได้รับเงินช่วยเหลือจํานวน 5,000 บาท จากรัฐบาลเข้าบัญชีเงินฝากธนาคารออมสิน และไม่สามารถเบิกเงินได้ เนื่องจากระบบธนาคารฯ ได้มีการนําไปหักชําระหนี้เงินกู้ที่เป็นหนี้ค้างชําระโดยอัตโนมัติ อันเป็นระบบที่สถาบันการเงินทั่วไปใช้เช่นกัน ซึ่งระบบไม่สามารถทราบได้ว่ามีลูกค้าท่านใดลงทะเบียน โดยขอให้ลูกค้าที่ถูกหักเงินในบัญชีดังกล่าวแจ้งเรื่องได้ที่เว็บไซต์ธนาคารออมสิน www.gsb.or.th ที่ได้เปิดช่องทางพิเศษในการแจ้งเรื่องได้ตั้งแต่วันจันทร์ที่ 13 เมษายน 2563 เป็นต้นไปนั้น
เนื่องจากขณะนี้ ธนาคารออมสินได้รับรายชื่อลูกค้ากลุ่มดังกล่าวจากกระทรวงการคลังเรียบร้อยแล้ว ซึ่งธนาคารฯ เร่งโอนเงินกลับเข้าบัญชีลูกค้าได้ภายใน 3 วัน โดยลูกค้าไม่ต้องลงทะเบียนใดๆ ทั้งสิ้น ซึ่งต้องขอขอบคุณกระทรวงการคลังที่เร่งรวบรวมและนําส่งบัญชีรายชื่อลูกค้ากลุ่มนี้มายังธนาคารออมสินได้อย่างรวดเร็ว
ทั้งนี้ ธนาคารออมสิน ได้ประสานกับกระทรวงการคลัง ขอรายชื่อผู้ที่ได้รับอนุมัติรับเงินเยียวยาในครั้งต่อไปนํามาตรวจสอบและไม่นําไปหักบัญชีเพื่อชําระเงินกู้โดยอัตโนมัติอีก เพื่อให้เป็นไปตามวัตถุประสงค์ของเงินเยียวยาที่รัฐบาลต้องการช่วยเหลือประชาชนที่กําลังเดือดร้อนอยู่ในขณะนี้.